open-index/open-wikipedia-markdown huggingface dataset:
অলুপ রাজবংশ

**অলুপ রাজবংশ** (আনুমানিক খ্রিস্টীয় দ্বিতীয় শতাব্দী – পঞ্চদশ শতাব্দী) ছিল ভারতের একটি প্রাচীন রাজবংশ। এই রাজবংশ শাসিত রাজ্যটির নাম ছিল ‘অলবখেদ অরুসসির’ এবং এই রাজ্যের বিস্তার ঘটেছিল অধুনা কর্ণাটক রাজ্যের উপকূলীয় জেলাগুলি জুড়ে। সমৃদ্ধির শিখরে থাকাকালীন অলুপরা একটি স্বাধীন রাজ্য শাসন করত। পরবর্তীকালে তারা বনবাসীর কদম্বদের সামন্তে পরিণত হয়। আরও পরে দক্ষিণ ভারতের পরিবর্তিত রাজনৈতিক প্রেক্ষাপটে তারা চালুক্য, রাষ্ট্রকূট ও হৈসলদের সামন্ত হিসেবেও রাজ্য শাসন করে। উপকূলীয় কর্ণাটক অঞ্চলে তাদের প্রভাব প্রায় ১২০০ বছর স্থায়ী হয়েছিল। প্রমাণ পাওয়া যায় যে, অলুপদের মধ্যে মাতৃতান্ত্রিক উত্তরাধিকার প্রথা (অলিয়সন্তান) চালু ছিল। কারণ, অলুপ রাজা সোয়িদেবের পরে তাঁর ভাগ্নে কুলশেখর বঙ্কিদেব (অলুপ রাজকুমারী কৃষায়িতায়ি ও হৈসল তৃতীয় বীর বল্লালের পুত্র) রাজা হয়েছিলেন।
## তথ্যসূত্র

## গ্রন্থপঞ্জি
* Dr. Suryanath U. Kamath, A Concise history of Karnataka from pre-historic times to the present, Jupiter books, 2001, MCC, Bangalore (Reprinted 2002)
* Govindraya Prabhu S, Nithyananda Pai M, "The Alupas, Coinage and history", 2006,  (Paperback),  (Hardbound), Manipal Printers, Published by SG Prabhu, Sanoor, 2006, 500 copies.
* Thulunaadina Shaasnagalu ... By K T Shaila Verma.
* Tjhulunaadina Jaina Arasu Manethanagalu published by Hampi University... under Edition Of Chinnaswamy Sosale.

বিষয়শ্রেণী:কর্ণাটকের ইতিহাস
বিষয়শ্রেণী:ভারতের রাজবংশ
বিষয়শ্রেণী:মধ্যযুগীয় কেরল
বোক্কলিগ

**বোক্কলিগ** (অপর নামে **বোক্কলিগর**, **বক্কলিগ**, **ওয়াক্কলিগ**, **ওক্কলিগর** বা **ওক্কিলিয়ন**) হল ভারতের কর্ণাটক রাজ্যের একটি সম্প্রদায় বা ঘনিষ্ঠ-সম্বন্ধযুক্ত কয়েকটি বর্ণের একটি গোষ্ঠী। প্রতিবেশী তামিলনাড়ু রাজ্যেও এদের উপস্থিতি লক্ষিত হয়।

এটি একটি যোদ্ধা ও কৃষিজীবী সম্প্রদায়। প্রাচীন মহীশূর অঞ্চলে এদের ঐতিহাসিক জনসংখ্যাগত, রাজনৈতিক ও অর্থনৈতিক আধিপত্য লক্ষিত হয়। কোনও কোনও ইতিহাসবিদ মনে করেন রাষ্ট্রকূটেরা এবং পশ্চিম গঙ্গা ছিলেন বোক্কলিগ বংশোদ্ভূত। বোক্কলিগেরা বিজয়নগর সাম্রাজ্যে প্রশাসনিক গুরুত্ব অর্জন করেছিলেন। পরবর্তীকালে কেলাডির নায়ক রাজবংশের আদি শাসকদের ভূমিকা গ্রহণ করেন। The Vokkaligas had the most families in the ruling classes of the 17th century when the Arasu caste of the Wodeyars was created to exclude them. মহীশূর রাজ্যের অধীনে তারা স্বশাসনের অধিকার পায়। সেই সঙ্গে সেনাবাহিনী ও অসামরিক বাহিনীতেও যোগ দেয়।  একজন ভারতীয় প্রধানমন্ত্রী ও কর্ণাটকের সাতজন মুখ্যমন্ত্রী ছিলেন বোক্কলিগ সম্প্রদায়ভুক্ত। বোক্কলিগেরা ছিল জমিদার ও যোদ্ধা শ্রেণির ব্যক্তি। of Karnataka.

বোক্কলিগ সম্প্রদায়ের অধিকাংশ শাখাকে ভারতের কেন্দ্রীয় সরকার কর্তৃক অগ্রসর জাতিভুক্ত ধরা হয়। গ্রামাঞ্চলের কয়েকটি শাখাকে কর্ণাটক সরকার অন্যান্য অনগ্রসর শ্রেণির মর্যাদা দিয়েছে।

সাধারণত বোক্কলিগদের পদবী হয় গৌড়া, হেগড়ে ও গৌন্ডার

## তথ্যসূত্র


বিষয়শ্রেণী:হিন্দু সম্প্রদায়
বিষয়শ্রেণী:কর্ণাটকের সামাজিক গোষ্ঠী
বিষয়শ্রেণী:হিন্দু সমাজ
পোলিনা কোমার

**পোলিনা দিমিত্রিয়েভনা কোমার** (; জন্ম ৪ নভেম্বর ১৯৯৯) হলেন একজন রুশ সমলয় সাঁতারু।

তিনি ২০১৮ সালের ইউরোপীয় অ্যাকোয়াটিক্স চ্যাম্পিয়নশিপে টিম ফ্রি রুটিন প্রতিযোগিতায় স্বর্ণপদক জয়লাভ করেছেন।

## তথ্যসূত্র

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:রুশ সমলয় সাঁতারু
বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু
বিষয়শ্রেণী:সমলয় সাঁতারে অলিম্পিক পদক বিজয়ী
বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু
জ্যাকব এলর্ডি

**জ্যাকব এলর্ডি** (; জন্ম ২৬ জুন ১৯৯৭) একজন অস্ট্রেলীয় অভিনেতা। তিনি একটি ক্রিটিকস চয়েস চলচ্চিত্র পুরস্কার ও দুটি এএসিটিএ পুরস্কার অর্জন করেছেন এবং একটি একাডেমি পুরস্কার, তিনটি বাফটা পুরস্কার ও দুটি গোল্ডেন গ্লোবের মনোনয়ন পেয়েছেন।

ইলর্ডি নেটফ্লিক্সের *দ্য কিসিং বুথ* ফ্র্যাঞ্চাইজ (২০১৮-২০২১)-এ নোয়া ফ্লিন চরিত্রে অভিনয় করে খ্যাতি অর্জন করেন এবং এইচবিওর নাট্যধর্মী ধারাবাহিক *[[ইউফোরিয়া (মার্কিন টিভি ধারাবাহিক)|ইউফোরিয়া]]* (২০১৯-বর্তমান)-এ নেট জ্যাকবস চরিত্রে অভিনয় করে সমাদৃত হন। ২০২৩ সালে ইলর্ডি সোফিয়া কোপলার *[[প্রিসিলা (চলচ্চিত্র)|প্রিসিলা]]* চলচ্চিত্রে এলভিস প্রেসলি চরিত্রে অভিনয় করেন এবং এমারেল্ড ফেনলের *[[সল্টবার্ন (চলচ্চিত্র)|সল্টবার্ন]]* চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন।

তিনি যুদ্ধভিত্তিক নাট্যধর্মী ধারাবাহিক *দ্য ন্যারো রোড টু ডিপ নর্থ* ও গিয়ের্মো দেল তোরোর *[[ফ্রাঙ্কেনস্টাইন (২০২৫-এর চলচ্চিত্র)|ফ্রাঙ্কেনস্টাইন]]* (২০২৫) চলচ্চিত্রে দানব চরিত্রে অভিনয় করে আরও খ্যাতি অর্জন করেন এবং দুটি কাজের জন্য এএসিটিএ পুরস্কার অর্জন করেন। *ফ্রাঙ্কেনস্টাইন*-এ তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।

## প্র্রারম্ভিক জীবন
এলর্ডি অস্ট্রেলিয়ার কুইন্সল্যান্ডের ব্রিসবেনে ১৯৯৭ সালের ২৬শে জুন জন্মগ্রহণ করেন। তার পিতা জন এলর্ডি এবং মাতা মেলিসা এলর্ডি। তিনি বাস্ক বংশোদ্ভূত। তার তিনটি বড় বোন আছে। তিনি মেলবোর্নের সেন্ট কেভিন কলেজ এবং পরে ব্রিসবেনের নুডজি কলেজে মাধ্যমিক বিদ্যালয়ে পড়াশোনা করেন।

## কর্মজীবন
হলিউড সিনেমায় এলর্ডির প্রথম অভিজ্ঞতা ছিল *[[পাইরেটস অফ দ্য ক্যারিবিয়ান: ডেড ম্যান টেল নো টেলস|পাইরেটস অফ দ্য ক্যারিবিয়ান: ডেড মেন টেল নো]]* টেলসকে অতিরিক্ত হিসেবে। তার প্রথম অভিনয়ের ভূমিকা ছিল অস্ট্রেলিয়ান চলচ্চিত্র *সুইং সাফারিতে*  ২০১৮ সালে, রোস্টারের ভূমিকায় অভিনয় করে। *এলফোর্ডি নেটফ্লিক্সের রোমান্টিক কমেডি চলচ্চিত্র দ্য কিসিং বুথ -এ* নোয়া ফ্লিনের চরিত্রে অভিনয় করে খ্যাতি অর্জন করেছিলেন, যার প্রিমিয়ার হয়েছিল ২০১৮ সালের মে মাসে।  *তিনি দ্য কিসিং বুথ 2*, এর পরিশিষ্টে ভূমিকার পুনরাবৃত্তি করেছিলেন, যা ২০১৯ সালের মাঝামাঝি সময়ে কেপটাউনে চিত্রায়িত হয়েছিল এবং ২০২০ সালের জুলাই মাসে মুক্তি পেয়েছিল।  তিনি সিরিজের তৃতীয় চলচ্চিত্র *দ্য কিসিং বুথ 3 এর* শুটিং সম্পন্ন করেছেন, যা ২০২১ সালের ১১ই আগস্ট নেটফ্লিক্সে মুক্তি পেয়েছিল।

এলর্ডি ২০১৯ সালে হরর চলচ্চিত্র *দ্য* মর্টারিউরি কালেকশনে অভিনয় করেছিলেন এবং এইচবিও টেলিভিশন সিরিজ *ইউফোরিয়ায়* নাট জ্যাকবসের অভিনয় শুরু করেছিলেন। 

## চলচ্চিত্রের তালিকা

### চলচ্চিত্র

### টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর অস্ট্রেলীয় অভিনেতা
বিষয়শ্রেণী:বাস্ক বংশোদ্ভূত অস্ট্রেলীয় ব্যক্তি
বিষয়শ্রেণী:অস্ট্রেলীয় চলচ্চিত্র অভিনেতা
বিষয়শ্রেণী:অস্ট্রেলীয় টেলিভিশন অভিনেতা
বিষয়শ্রেণী:ব্রিসবেনের অভিনেতা
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী অভিনেতা
সভেতলানা কোলিসনিচেঙ্কো

**সভেতলানা কোন্সতান্তিনোভনা কোলিসনিচেঙ্কো** (; জন্ম: ২০ সেপ্টেম্বর ১৯৯৩) হলেন সমলয় সাঁতারের একজন রুশ প্রতিযোগী। তিনি তিনবারের অলিম্পিক চ্যাম্পিয়ন।

তিনি ওয়ার্ল্ড অ্যাকুয়াটিক প্রতিযোগিতায় ১৬টি স্বর্ণপদক জয়লাভ করেছেন। তিনি এলইএন ইউরোপীয় অ্যাকুয়াটিক চ্যাম্পিয়নশিপে ১১টি স্বর্ণপদক, ২০১৩ গ্রীষ্মকালীন ইউনিভার্সিয়াড প্রতিযোগিতায় ২টি স্বর্ণ জয়লাভ করেছেন।

২০১৮ সালে, কোলিসনিচেঙ্কো এবং ভারভারা সুব্বোটিনা ২০১৮ ইউরোপিয়ান অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়তেই স্বর্ণপদক জয়লাভ করেছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অলিম্পিক স্বর্ণপদক বিজয়ী রুশ
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:রুশ সমলয় সাঁতারু
বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী
বিষয়শ্রেণী:সমলয় সাঁতারে অলিম্পিক পদক বিজয়ী
বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৩ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২১শ শতাব্দীর রুশ নারী ক্রীড়াবিদ
মণীন্দ্রনাথ বন্দ্যোপাধ্যায়

**মণীন্দ্রনাথ বন্দ্যোপাধ্যায়** (১৩ জানুয়ারি ― ২০ জুন ১৯৩৪) ছিলেন  ভারতীয় উপমহাদেশের ব্রিটিশ শাসনের বিরুদ্ধে জাতীয় আন্দোলনে সক্রিয়  অংশগ্রহণকারী এক বিপ্লবী। তিনি  হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত ছিলেন। 

## সংক্ষিপ্ত জীবনী

মণীন্দ্রনাথ বন্দ্যোপাধ্যায় ১৯০৯ খ্রিস্টাব্দের ১৩ই জানুয়ারি ব্রিটিশ ভারতের আগ্রা ও অওধের যুক্ত প্রদেশের অধুনা উত্তর প্রদেশের বারাণসীর নিকটস্থ পান্ডে ঘাট গ্রামে জন্ম গ্রহণ করেন। পিতা ডাঃ তারিণীচরণ বন্দ্যোপাধ্যায়। ছাত্রাবস্থায় তিনি  রামপ্রসাদ বিসমিল শচীন্দ্রনাথ সান্যাল রাজেন্দ্র লাহিড়ী শচীন্দ্রনাথ বক্সী যোগেশচন্দ্র চট্টোপাধ্যায় প্রমুখ প্রতিষ্ঠিত হিন্দুস্তান সোশ্যালিস্ট রিপাবলিকান অ্যাসোসিয়েশনের সাথে যুক্ত হন। তার সাত ভাইও বিপ্লবী দলের সদস্য হন।  তিনি রাজেন্দ্রনাথ লাহিড়ীকে  বিপ্লবীগুরু হিসাবে মানতেন। 
১৯২৮ খ্রিস্টাব্দের কাকোরি ট্রেন ডাকাতি র ঘটনায় অন্যান্যদের সাথে রাজেন্দ্রনাথ লাহিড়ীও গ্রেফতার হন। দীর্ঘ  সময়ের বিচারে ব্রিটিশ সরকার ১৯২৭ খ্রিস্টাব্দের ১৭ ই ডিসেম্বর রামপ্রসাদ বিসমিল, ঠাকুর রোশন সিং আসফাকউল্লা খান সহ রাজেন্দ্রনাথকে গোন্ডা জেলে ফাঁসি দেয়। মণীন্দ্রনাথের মামা জিতেন্দ্র নাথ ব্যানার্জি ডেপুটি সুপারিনটেন্ডন্ট অব পুলিশ হিসাবে কাকোরি যড়যন্ত্র মামলার তদন্ত করেছিলেন। নিজের বিপ্লবীগুরু রাজেন্দ্রনাথের ফাঁসির বদলা নিতে ১৯২৮ খ্রিস্টাব্দের ১৩ই জানুয়ারি মামাকে গুলিবিদ্ধ করেন এবং নিজে আত্ম-সমর্পণ করেন। ফলে বিচারে তার দশ বৎসরের সশ্রম কারাদণ্ড হয়। এই সময় ফতেপুর সেন্ট্রাল জেলে তার সাথে মন্মথনাথ গুপ্ত ও  যশপালও বন্দী ছিলেন। জেলে তাদের উপর পুলিশের নৃশংস  অত্যাচারের বিরুদ্ধে অনশন ধর্মঘট শুরু করেন তিনি।  অনশনের ফলে তার শারীরিক অবস্থার অবনতি হতে থাকে । ৬৬ দিন পর ১৯৩৪ খ্রিস্টাব্দের ২০ শে জুন তিনি মৃত্যু বরণ করেন।

## তথ্যসূত্র

বিষয়শ্রেণী:১৯০৯-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:বারাণসীতে জন্ম
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ব্রিটিশ শাসনামলে বাংলার বিপ্লবী
ব্রাসেলীয় উপভাষা

**ব্রাসেলীয় উপভাষা** (অন্যান্য নাম: **ব্রাসেলিয়ার** **মারোল্‌স**, **মারোলেন**) হচ্ছে ওলন্দাজ ভাষার একটি নিকট-বিলুপ্ত উপভাষা যেটি বেলজিয়ামের রাজধানী ব্রাসেল্‌সে প্রচলিত ছিল। ব্রাবানশীয় উপভাষা থেকে উদ্ভুত এই উপভাষাটি একসময় ব্রাসেল্‌স নগরীতে প্রচলিত প্রধান মৌখিক ভাষা হিসাবে ব্যবহৃত হতো। এই উপভাষাটির উপর ভিত্তি করেই বেলজীয় কার্টুনিস্ট অ্যার্জে তাঁর বিখ্যাত কমিক্স *দ্য অ্যাডভেঞ্চার্স অফ টিনটিন* () এর বেশ কিছু কাল্পনিক ভাষা তৈরি করেন।

## ইতিহাস
নেদারল্যান্ডস ও বেলজিয়ামে স্পেনীয় শাসনামলে ব্রাবান্ট অঞ্চলের নিম্ন শ্রেণির মানুষের মধ্যে ব্রানানশীয় উপভাষা গড়ে উঠে। ব্রাসেলীয় হলো ব্রাসেল্‌স নগরে প্রচলিত ব্রাবানশীয়রই একটি শাখাভাষা। ১৯ শতাব্দীতে ব্রাসেল্‌স বেলজিয়ামের রাজধানীতে পরিণত হয় এবং এর ফলে সারা দেশ থেকে মানুষ কর্মসংস্থানের উদ্দেশ্যে ব্রাসেল্‌সে আসতে থাকে। বহুভাষী ব্রাসেলস শহরে সরকারি কাজে তখন ফরাসি ভাষা প্রচলিত থাকায় স্থানীয় উপভাষার যথাযথ মূল্যায়ন হয় নি। ১৯১৪ সাল নাগাদ স্কুল পড়ুয়া ব্রাসেলীয়-ভাষী শিক্ষার্থীরা পুরোপুরি ফরাসি ভাষী হয়ে উঠে। বর্তমানে মাতৃভাষা হিসাবে উপভাষাটির কোনো মৌখিক ব্যবহার নেই, যদিও কেউ কেউ দাবি করেন যে তাঁরা এই ভাষায় কথা বলতে পারেন। ব্রাসেলীয়-এর বিবর্তনের ধারা ও বিলুপ্তির সঙ্গে বাংলাদেশের রাজধানী ঢাকায় প্রচলিত ঢাকাইয়া কুট্টি ভাষা ও ঢাকাইয়া উর্দু সাদৃশ্যপূর্ণ, যদিও এই দুইটি ভাষা এখনো পুরান ঢাকার অধিবাসীদের মধ্যে প্রচলিত আছে।

## ''[[দুঃসাহসী টিনটিন|দ্য অ্যাডভেঞ্চার্স অফ টিনটিনে]]''

বেলজীয় কার্টুনিস্ট অ্যার্জে তাঁর বিখ্যাত কমিক্স সিরিজ *দ্য অ্যাডভেঞ্চার্স অফ টিনটিন* এর জন্য তাঁর দ্বারা সৃষ্ট কাল্পনিক ভাষা সিলদাভীয় ও বর্দুরীয়কে ব্রাসেলীয়-এর উপর ভিত্তি করে তৈরি করেন। যেমন: কমিক্সের সিলদাভিয়ার কোট-অফ-আর্মে সিলদাভীয় ভাষায় লিখিত ছিল সিলদাভিয়ার নীতিবাক্য। এতে লেখা ছিল *Eih bennek, eih blavek*, বাংলাতে: "আমি এখানে, আমি থাকি এখানে"।  আবার, বর্দুরীয় ভাষায়, বর্দুরীয় শব্দ "mänhir", যার বাংলা অর্থ হতে পারে "জনাব" বা "স্যার", ওলন্দাজ শব্দ mijnheer থেকে আগত। এছাড়াও কমিক্সে ব্যবহৃত বিভিন্ন স্থানের নামও তিনি ব্রাসেলীয় থেকেই নিয়েছেন। যেমন: টিনটিন কমিক্সে মধ্যপ্রাচ্যতে অবস্থিত একটি কাল্পনিক দেশ *খেমেদ* এর রাজধানী Khemkhâh নগরীর নাম একটি ব্রাসেলীয় শব্দ, যার অর্থ "আমার শীত লাগছে"।কমিক্সটির মূল ফরাসি সংস্করণে, আরেকটি কাল্পনিক রাষ্ট্র সান থেওদোরোসে প্রচলিত আদিবাসী ভাষা আরুম্বায়া ভাষাও ব্রাসেলীয়-এর উপর ভিত্তি করেই তৈরি।

## উদাহরণ
   

## তথ্যসূত্র

বিষয়শ্রেণী:ওলন্দাজ উপভাষা
বিষয়শ্রেণী:ব্রাসেলসের সংস্কৃতি
বিষয়শ্রেণী:বেলজিয়ামের ভাষা
বিষয়শ্রেণী:টিনটিন
বিগ বস ওটিটি ১

***বিগ বস ওটিটি ১*** (এছাড়াও ***বিগ বস: ওভার-দ্য-টপ ১*** নামেও পরিচিত) ভারতীয় আপাতবাস্তব টেলিভিশন অনুষ্ঠান *[[বিগ বস|বিগ বসের]]* ওটিটি সংস্করণের প্রথম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২১ সালের ৮ই আগস্ট তারিখে উদ্বোধনী অনুষ্ঠানের মাধ্যমে শুরু হয়েছিল, যা ৪২ দিনের যাত্রা শেষে ২০২১ সালের ১৮ই সেপ্টেম্বর তারিখে ফাইনালের মাধ্যমে সম্পন্ন হয়েছে। এই মৌসুমটি ভারতীয় ডিজিটাল মাধ্যম ভুটে সম্প্রচারিত হয়েছে। ভারতীয় পরিচালক করণ জোহর বিগ বসের ইতিহাসে প্রথমবারের মতো এই মৌসুমে উপস্থাপনা করেছেন।

১৩ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় মডেল ও অভিনেত্রী দিব্য আগরওয়াল জয়লাভ করেছেন, অন্যদিকে নিশান্ত ভাট প্রথম রানার-আপ হয়েছেন। এছাড়াও শমিতা শেট্টি, রাকেশ বাপট এবং প্রতীক সহজপাল ফাইনালে পৌঁছেছিলেন।

## বিন্যাস
*বিগ বস ওটিটি* মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান *[[বিগ ব্রাদার (ওলন্দাজ টেলিভিশন ধারাবাহিক)|বিগ ব্রাদারের]]* আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

## বাসিন্দা
[থাম্ব|ডান|220px|এই মৌসুমের বিজয়ী [দিব্য আগরওয়াল]]

## তথ্যসূত্র

## বহিঃসংযোগ
*  

বিষয়শ্রেণী:বিগ বসের মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:২০২১-এ ভারতীয় টেলিভিশন মৌসুম
ইসমাইল সাবরি বিন ইয়াকোব

দাতো সেরি **ইসমাইল সাবরি বিন ইয়াকোব** (জন্ম ১৮ জানুয়ারি ১৯৬০) একজন মালয় রাজনীতিবিদ যিনি মালয়েশিয়ায় নবম প্রধানমন্ত্রী হিসাবে ২১ আগস্ট ২০২১ তারিখ থেকে দায়িত্ব পালন করছেন। এর পূর্বে তিনি পূর্ববর্তী প্রধানমন্ত্রী মুহিদ্দিন ইয়াসিনের সরকারের অধীনে জুলাই থেকে আগস্ট ২০২১ পর্যন্ত মালয়েশিয়ার ত্রয়োদশ উপপ্রধানমন্ত্রী এবং মার্চ থেকে আগস্ট ২০২১ পর্যন্ত প্রতিরক্ষা মন্ত্রীর দায়িত্ব পালন করেন।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাহাংয়ের ব্যক্তি
বিষয়শ্রেণী:মালয় বংশোদ্ভূত মালয়েশীয় ব্যক্তি
বিষয়শ্রেণী:মালয়েশীয় মুসলিম
বিষয়শ্রেণী:মালয়েশীয় আইনজীবী
বিষয়শ্রেণী:ইউনাইটেড মালয় ন্যাশনাল অর্গানাইজেশনের রাজনীতিবিদ
বিষয়শ্রেণী:মালয়েশিয়ার প্রধানমন্ত্রী
বিষয়শ্রেণী:মালয়েশিয়ার উপ-প্রধানমন্ত্রী
বিষয়শ্রেণী:মালয়েশীয় বিরোধী দলীয় নেতা
বিষয়শ্রেণী:দেওয়ান রাকিয়াতের সদস্য
বিষয়শ্রেণী:মালয়েশিয়ার মন্ত্রী
বিষয়শ্রেণী:মালয়েশিয়ার প্রতিরক্ষামন্ত্রী
বিষয়শ্রেণী:মালয়েশিয়ার কৃষি মন্ত্রী
বিষয়শ্রেণী:মালয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গ্র্যান্ড কমান্ডারস অব দ্য অর্ডার অব কিনাবালু
বিষয়শ্রেণী:২১শ শতাব্দীর মালয়েশীয় রাজনীতিবিদ
বিষয়শ্রেণী:মালয় বিশ্ববিদ্যালয়ের প্রাক্তন শিক্ষার্থী
ঐহোল

থাম্ব|অনন্তশায়ী বিষ্ণুর ভাস্কর্য, অধুনা মুম্বইতে সংরক্ষিত
**ঐহোল** (অপর নাম **ঐবল্লী**, **অহিবোলল** বা **আর্যপুরা**) হল ভারতের কর্ণাটক রাজ্যে অবস্থিত একটি প্রাচীন ও মধ্যযুগীয় বৌদ্ধ, হিন্দু ও জৈন স্মারকস্থল। এই স্মারকগুলি খ্রিস্টীয় ষষ্ঠ শতাব্দী থেকে দ্বাদশ শতাব্দীর মধ্যভাগে নির্মিত হয়। তবে যে স্মারকগুলি এখনও বিদ্যমান রয়েছে তার অধিকাংশই নির্মিত হয়েছিল সপ্তম থেকে দশম শতাব্দীর মধ্যবর্তী সময়ে। ঐহোল বাগলকোট জেলায় মালপ্রভা নদী উপত্যকার কৃষিজমি ও বেলেপাথরের পাহাড়ে ঘেরা একটি ছোটো গ্রাম হলেও একটি প্রধান প্রত্নক্ষেত্র। এখানে একশো কুড়িটিরও বেশি পাথরের তৈরি ও গুহা মন্দির দেখা যায়।

ঐহোল হুনগুন্ড থেকে  দূরে অবস্থিত। চালুক্য স্থাপত্যকেন্দ্র বাদামী (বাতাপী) ও পাট্টাডাকাল ঐহোলের কাছেই অবস্থিত। ঐহোল ও বাদামী ষষ্ঠ শতাব্দীতে পরীক্ষামূলক মন্দির স্থাপত্য, প্রস্তরশিল্প ও নির্মাণকৌশলের কেন্দ্র হিসেবে গড়ে ওঠে। এর ফলে ষোলো ধরনের স্বতন্ত্র এবং ৪ ধরনের পাহাড় কেটে বানানো মন্দির গড়ে ওঠে। স্থাপত্য ও শিল্পকলার যে পরীক্ষানিরীক্ষা ঐহোলে শুরু হয়েছিল তা থেকেই সৃষ্টি হয়েছিল ইউনেস্কো বিশ্ব ঐতিহ্য পাট্টাডাকাল স্মারকগুচ্ছের।

ঐহোলের মন্দিরগুলির মধ্যে শতাধিক মন্দিরই হিন্দু মন্দির, অল্প কয়েকটি জৈন ও বৌদ্ধ মন্দির দেখা যায়। এগুলি পরস্পরের খুব কাছাকাছি নির্মিত হয়েছিল। সমগ্র চত্বরটির আয়তন প্রায় । হিন্দু মন্দিরগুলি নির্মিত হয়েছিল শিব, বিষ্ণু, দুর্গা, সূর্য ও অন্যান্য দেবদেবীদের উদ্দেশ্যে। জৈন বসদি মন্দিরগুলি উৎসর্গিত হয়েছিল মহাবীর, পার্শ্বনাথ, নেমিনাথ ও অন্যান্য জৈন তীর্থংকরদের উদ্দেশ্যে। একমাত্র বৌদ্ধ স্মারকটি হল একটি মন্দির ও ছোটো বিহার। হিন্দু ও জৈন স্মারকগুলির মধ্যেও মঠ দেখা যায়। সেই সঙ্গে প্রধান মন্দিরগুলির কাছে শৈল্পিক খোদাইচিত্র সম্বলিত ধাপযুক্ত কূপও খনন করা হয়েছিল।

## তথ্যসূত্র

### গ্রন্থপঞ্জি
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

* Aihole temples
* Official site of Bagalkot District
* Sacred Landscapes in Early Medieval South India: the Chalukya state and society (ca. AD 550–750) – Aihole 
* Photos of Aihole British Library Collection

বিষয়শ্রেণী:বাগলকোট জেলার হিন্দু মন্দির
বিষয়শ্রেণী:কর্ণাটকের দুর্গ
বিষয়শ্রেণী:কর্ণাটকের গুহা
বিষয়শ্রেণী:বাগলকোট জেলার গ্রাম
বিষয়শ্রেণী:ভারতের প্রাক্তন রাজধানী শহর
বিষয়শ্রেণী:কর্ণাটকের পর্যটন কেন্দ্র
বিষয়শ্রেণী:ভারতীয় স্থাপত্যের ইতিহাস
বিষয়শ্রেণী:শৈবধর্ম
বিষয়শ্রেণী:ভারতের হিন্দু তীর্থস্থান
বিষয়শ্রেণী:কর্ণাটকের বৌদ্ধ ধর্মস্থান
বিষয়শ্রেণী:ভারতীয় রক-কাট আর্কিটেকচার
বিষয়শ্রেণী:ভারতে বৌদ্ধ গুহা
বিষয়শ্রেণী:৬ষ্ঠ শতাব্দীর হিন্দু মন্দির
বিষয়শ্রেণী:৭ম শতাব্দীর হিন্দু মন্দির
বিষয়শ্রেণী:৮ম শতাব্দীর হিন্দু মন্দির
বিষয়শ্রেণী:গুপ্ত শিল্পকলা
বিষয়শ্রেণী:কর্ণাটকের পর্যটন
বিষয়শ্রেণী:ভারতীয় স্থাপত্য ইতিহাস
বিষয়শ্রেণী:৫ম শতাব্দীর জৈন মন্দির
টিটলিস ঝুলন্ত সেতু

**টিটলিস ঝুলন্ত সেতু** সুইস আল্পসের টিটলিস পর্বতের চূড়ার পাশে অবস্থিত একটি ঝুলন্ত পথচারী সেতু। সমুদ্রপৃষ্ঠ হতে প্রায়  উপরে নির্মিত এটি ইউরোপের সর্বোচ্চ-উচ্চতার ঝুলন্ত সেতু  এবং "বিশ্বের সবচেয়ে ভয়ঙ্কর সেতু" হিসেবে আখ্যায়িত।  অবস্থানগত উচ্চতায় এটি সুইজারল্যান্ডে অবস্থিত সালবিট সেতুর রেকর্ড ভেঙে দিয়েছে। সেতুটি দৈর্ঘ্যে প্রায়  কিন্তু মাত্র  প্রশস্ত।

## নির্মাণ ইতিহাস
*টিটলিস* সেতু বছরের উষ্ণ মাসগুলিতে পর্যটকদের জন্য একটি বিশেষ আকর্ষণ হয়ে উঠবে-এই উদ্দ্যেশে নির্মিত হয়েছিল। আবহাওয়া অনুকূলে থাকা সাপেক্ষে পাঁচ মাসের মধ্যে এটির নির্মাণ হয়েছিল। সেতুটি  বায়ুবেগ সহ্য করার পাশাপাশি উল্লেখযোগ্য তুষারপাত প্রতিরোধ করার উপযোগি করে নকশা করা হয়েছিল , টিটলিস এঙ্গেলবার্গ স্কি রিসোর্টের একজন মুখপাত্র ব্যাখ্যা করেন যে, এটি প্রায়  তুষার মোকাবেলা করতে পারে। নির্মাণে ব্যবহৃত বেশিরভাগ সামগ্রী কেবল কারে পরিবহন করা হত, বড় যন্ত্রাংশগুলি হেলিকপ্টারের মাধ্যমে বহন করা হয়েছিল। সম্পূর্ণ প্রকল্পটি সম্পন্ন করতে প্রায় ১ মিলিয়ন ডলার ব্যয় হয়েছিল। ১৯১৩ সালের জানুয়ারিতে এঙ্গেলবার্গ -গার্সনিয়ালপ ফনিকুলার রেলপথের উদ্বোধনের শতবার্ষিকী উদযাপন উপলক্ষে প্রকল্পটির নকশা করা হয়েছিল।  ২০১২ সালের ৭ ডিসেম্বর সেতুটি আনুষ্ঠানিকভাবে উদ্বোধন হয়েছিল। ১৫টি দেশ হতে আগত অতিথিরা তুষার ঝড়ের কারণে কয়েক মিটারের বেশি দেখতে পাননি; একদিন পর সেতুটি জনগণের জন্য উন্মুক্ত করা হয়।

## জনপ্রিয়তা
টিটলিস সেতু উদ্বোধনের প্রথম দুই সপ্তাহে, প্রায় ৫০০ পথচারী সেতুটি অতিক্রম করেছেন। গণমাধ্যমগুলির প্রতিবেদন অনুযায়ী এটি "বিশ্বের সবচেয়ে ভয়ঙ্কর সেতু"। সুইজারল্যান্ড পর্যটন এটিকে "একটি উচ্চ-অ্যাড্রেনালাইন তৈরী করা নতুন রোমাঞ্চ" বলে অভিহিত করেছে। স্কি রিসোর্টের মুখপাত্র দাবি করেছেন যে সেতুটি "শতভাগ নিরাপদ" এবং তার ব্যাখ্যানুসারে "সেতু থেকে পড়ে যাওয়া সত্যিই অসম্ভব"।

## চিত্রশালা


চিত্র:Highest_suspension_bridge_Europe.jpg|কুয়াশাচ্ছন্ন অবস্থায়
চিত্র:The_suspended_cliff-walk.jpg|রৌদ্রোজ্জ্বল দিনে
চিত্র:Titlis_Cliff_Walk.jpg|পথচারী থাকা অবস্থায়


## তথ্যসূত্র

## বহিঃসংযোগ
* আনুষ্ঠানিক বাতায়ন

বিষয়শ্রেণী:২০১২-এ প্রতিষ্ঠিত
বিষয়শ্রেণী:ঝুলন্ত সেতু
বিষয়শ্রেণী:সুইজারল্যান্ডের দর্শনীয় স্থান
হোসে মারিও পিন্তো

**হোসে মারিও পিন্তো পাস** (; জন্ম: ২৭ সেপ্টেম্বর ১৯৯৭; **হোসে পিন্তো** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ওলিম্পিয়া এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, পিন্তো হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
হোসে মারিও পিন্তো পাস ১৯৯৭ সালের ২৭শে সেপ্টেম্বর তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
পিন্তো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরীয় ফুটবলার
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:২০২৫ কনকাকাফ গোল্ড কাপের খেলোয়াড়
বিষয়শ্রেণী:২০২৩ কনকাকাফ গোল্ড কাপের খেলোয়াড়
জাতীয় আয় ও উৎপাদনের পরিমাপ

কোনও দেশের অধিবাসীরা দেশটির প্রাকৃতিক সম্পদ, জমি, শ্রম, মূলধন, ইত্যাদি অর্থনৈতিক উৎপাদনের উপকরণসমূহ কাজে লাগিয়ে বিভিন্ন প্রকার অর্থনৈতিক উৎপাদনমূলক কার্যাবলীর মাধ্যমে একটি নির্ধারিত সময়সীমার মধ্যে (সাধারণত এক বছরে) যে পরিমাণ পণ্যদ্রব্যাদি ও সেবাকর্মসমূহ উৎপাদন করে, তাদের আর্থিক মূল্যের সমষ্টিকে জাতীয় আয় বলে। সাধারণত এর সাথে অর্থের সাহায্যে পরিমাপযোগ্য বিদেশ থেকে উপার্জিত আয়ও অন্তর্ভুক্ত থাকে।

অর্থশাস্ত্রে জাতীয় আয় ও উৎপাদন পরিমাপের বিভিন্ন পদ্ধতি বিদ্যমান, যেগুলি কোনও দেশ বা অঞ্চলের মোট অর্থনৈতিক কার্যাবলীর প্রাক্কলন প্রদান করে। এগুলির মধ্যে আছে স্থূল বা মোট অভ্যন্তরীণ (দেশজ) উৎপাদন, স্থূল বা মোট জাতীয় উৎপাদন, নীট অভ্যন্তরীণ (দেশজ) উৎপাদন, নীট জাতীয় উৎপাদন, স্থূল বা মোট জাতীয় আয়, নীট জাতীয় আয় এবং সমন্বিত জাতীয় আয় (প্রাকৃতিক সম্পদ নিঃশেষীকরণ গণনায় ধরে সমন্বিত নীট জাতীয় আয়, যাকে উপকরণ ব্যয়ে জাতীয় নীট আয়)। এগুলি সবই অর্থনীতির অভ্যন্তরে বিভিন্ন খাত দ্বারা উৎপাদিত পণ্যদ্রব্য ও সেবাকর্মের সমষ্টি পরিমাপের সাথে সম্পর্কিত। এগুলি সীমানা সাধারণত ভূগোল বা নাগরিকত্ব দ্বারা সংজ্ঞায়িত করা হয়। কোনও কোনও পরিমাপে 
শুধুমাত্র অর্থের বিনিময়ে লেনদেনকৃত পণ্যদ্রব্য ও সেবা পরিমাপ করা হয়, আবার অন্য কিছু পরিমাপে অর্থ ছাড়াই বিনিময়কৃত পণ্য ও সেবার আর্থিক মূল্যমান নির্ধারণ করে সেগুলিকেও পরিমাপের আওতায় আনা হয়। 

## তথ্যসূত্র

## গ্রন্থপঞ্জি
* Australian Bureau of Statistics, ''Australian National Accounts: Concepts, Sources and Methods'', 2000. This fairly large document has a wealth of information on the meaning of the national income and output measures and how they are obtained.

## বহিঃসংযোগ

* Historicalstatistics.org: Links to historical national accounts and statistics for different countries and regions
* World Bank's Development and Education Program Website 
* Quandl - GDP by country - data available in CSV, Excel, JSON or XML formats

বিষয়শ্রেণী:জাতীয় হিসাব
বিষয়শ্রেণী:স্থূল অভ্যন্তরীণ উৎপাদন
খন্দকার মুস্তাহিদুর রহমান

**খন্দকার মুস্তাহিদুর রহমান** (১৯৪৯ – ২০ আগস্ট ২০২১) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগের অবসরপ্রাপ্ত অধ্যাপক ও বিশ্ববিদ্যালয়টির সাবেক উপাচার্য।

## জন্ম
তিনি ১৯৪৯ সালে ব্রাহ্মণবাড়িয়ার বিলকেন্দুয়াই গ্রামের সম্ভ্রান্ত পরিবারে জন্মগ্রহণ করেন। তার বাবা খন্দকার শামসুর রহমান তৎকালীন পূর্ব পাকিস্তান সরকারের একজন মন্ত্রী ছিলেন।

## শিক্ষাজীবন
রহমান ঢাকা শিক্ষা বোর্ড থেকে ১৯৬৪ সালে বিজ্ঞান বিভাগে প্রথম স্থান অধিকার করেন। পরবর্তীকালে তিনি ঢাকা কলেজিয়েট স্কুল, ঢাকা বিশ্ববিদ্যালয় এবং ইসলামাবাদ বিশ্ববিদ্যালয়ে উচ্চশিক্ষা লাভ করেন। ছাত্র ইউনিয়নের সক্রিয় কর্মী হিসেবে ১৯৬৯ সালের গণঅভ্যুত্থানে তিনি সক্রিয় ভূমিকা পালন করেন।

## কর্মজীবন
মুস্তাহিদুর রহমান ১৯৭১ সালের ৪ জানুয়ারি জাহাঙ্গীরনগর বিশ্ববিদ্যালয়ের (জাবি) অর্থনীতি বিভাগে যোগদান করেন। জাবিতে প্রথম শিক্ষক হিসেবে যোগদানকারী ছয়জন শিক্ষকের মধ্যে তিনি অন্যতম। তিনি জাহাঙ্গীরনগর বিশ্ববিদ্যালয় প্রতিষ্ঠার দিন, ১৯৭১ সালের ১২ জানুয়ারি সর্বপ্রথম অর্থনীতি বিভাগে ক্লাস নিয়ে বিশ্ববিদ্যালয়ের অগ্রযাত্রা শুরু করেন। অবসর গ্রহণের আগ পর্যন্ত তিনি অর্থনীতি বিভাগে অধ্যাপনায় নিয়োজিত ছিলেন।

দীর্ঘ কর্মজীবনে অধ্যাপনার পাশাপাশি তিনি জাহাঙ্গীরনগর বিশ্ববিদ্যালয়ের সিনেট, সিন্ডিকেট ও একাডেমিক কাউন্সিলের সদস্য, ডিন, বিভাগীয় প্রধান, শিক্ষক সমিতির সম্পাদক ও সভাপতিসহ বিভিন্ন গুরুত্বপূর্ণ দায়িত্ব পালন করেন।

খন্দকার মুস্তাহিদুর রহমান ২০০৪ সাল থেকে ২০০৮ সাল পর্যন্ত জাহাঙ্গীরনগর বিশ্ববিদ্যালয়ের উপাচার্য হিসেবে দায়িত্ব পালন করেন।

## মৃত্যু
কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২০ আগস্ট তিনি ঢাকায় মৃত্যুবরণ করেন।

## আরও দেখুন

* জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা

## তথ্যসূত্র

বিষয়শ্রেণী:১৯৪৯-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:জাহাঙ্গীরনগর বিশ্ববিদ্যালয়ের উপাচার্য
চের রাজবংশ

**চের রাজবংশ** ছিল দক্ষিণ ভারতের অধুনা কেরল রাজ্য এবং তামিলনাড়ুর কিয়দাংশের আদি ইতিহাসের অন্যতম প্রধান রাজবংশ। খ্রিস্টীয় প্রথম সহস্রাব্দের প্রথম ভাগের কয়েক শতাব্দীকাল চের, উরাইয়ুরের চোল ও মাদুরাইয়ের পাণ্ড্য রাজবংশ প্রাচীন তামিলকমের তিন প্রধান রাষ্ট্রশক্তি (মুবেন্তর) হিসেবে পরিচিত ছিল।

ভৌগোলিক দিক থেকে চের দেশের অবস্থান ভারত মহাসাগরে সমুদ্র বাণিজ্যের পক্ষে অনুকূল ছিল। বিভিন্ন সূত্র থেকে চেরদের সঙ্গে মধ্যপ্রাচ্য ও গ্রিকো-রোমান বণিকদের মশলা (বিশেষত গোলমরিচ) বিনিময়ের কথা জানা যায়। আদি যুগের চেরদের (আনুমানিক খ্রিস্টপূর্ব দ্বিতীয় শতাব্দী – আনুমানিক খ্রিস্টীয় তৃতীয় শতাব্দী)) কেন্দ্র তামিলনাড়ুর কারুরে এবং কেরলের ভারত মহাসাগরীয় উপকূলের মুচিরি (মুজিরিস) ও তোন্ডি (তিন্ডিস) বন্দরে অবস্থিত ছিল বলে জানা যায়। তাঁরা দক্ষিণে আলেপ্পি থেকে উত্তরে কসরগোডের মধ্যবর্তী মালাবার উপকূল শাসন করত। পালঘাট গিরিবর্ত্ম, কোয়েম্বাটুর, সালেম ও কোল্লি মালাই এই অঞ্চলের মধ্যে পড়ে। সঙ্গম যুগে (আনুমানিক খ্রিস্টীয় প্রথম-চতুর্থ শতাব্দী) চের রাজবংশ কোয়েম্বাটোর অঞ্চল শাসন করত। এই অঞ্চলটি ছিল মালাবার উপকূল ও তামিলনাড়ুর মধ্যে প্রধান বাণিজ্যপথ পালঘাট গিরিবর্ত্মের প্রবেশদ্বার।

## তথ্যসূত্র

### বই

* 
*
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
### বিশ্বকোষ নিবন্ধ
* 
*  
* 
* 
* 
* 
### পত্রপত্রিকায় প্রকাশিত নিবন্ধ
* 
* 
* 
* 
* 
* 
* 

### সাময়িকপত্রের নিবন্ধ
* 
* 
### সংবাদপত্র প্রতিবেদন
* 
* 
* 
* 
* 

## বহিঃসংযোগ

* 

বিষয়শ্রেণী:চের রাজবংশ
বিষয়শ্রেণী:ভারতের রাজবংশ
বিষয়শ্রেণী:হিন্দু রাজবংশ
বিষয়শ্রেণী:কেরলের রাজ্য
বিষয়শ্রেণী:তামিল রাজা
বিষয়শ্রেণী:ভারতের সাম্রাজ্য ও রাজ্য
বিষয়শ্রেণী:তামিলনাড়ুর ইতিহাস
বিষয়শ্রেণী:তামিল ইতিহাস
বিষয়শ্রেণী:কেরলের ইতিহাস
বিষয়শ্রেণী:খ্রিস্টপূর্ব ৩য় শতাব্দীতে ভারতে প্রতিষ্ঠিত
বিষয়শ্রেণী:খ্রিস্টপূর্ব ৩য় শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:১২শ শতাব্দীতে বিলুপ্ত রাষ্ট্র ও অঞ্চল
তাইওয়ানের ভূগোল

তাইওয়ান, বা, চীন প্রজাতন্ত্র (ROC) হলো পূর্ব এশিয়ার একটি দ্বীপ দেশ। চীন প্রজাতন্ত্র দ্বারা নিয়ন্ত্রিত ও ঐতিহাসিকভাবে পর্তুগীজ এবং ইংরেজিতে *ফরমোজা* নামে পরিচিত  আয়তনের তাইওয়ানের প্রধান দ্বীপটি দিয়ে এর ৯৯% গঠিত এবং এটি চীনের মূল ভূখণ্ডের দক্ষিণ-পূর্ব উপকূল হতে  দূরে তাইওয়ান প্রণালীতে অবস্থিত। দ্বীপের উত্তরে পূর্ব চীন সাগর, পূর্বে ফিলিপাইন সাগর, দক্ষিণে লুজন প্রণালী এবং দক্ষিণ-পশ্চিমে দক্ষিণ চীন সাগরের অবস্থান। চীন প্রজাতন্ত্র আরও বেশ কয়েকটি ছোট দ্বীপ নিয়ন্ত্রণ করে: তাদের কিছু তাইওয়ান প্রণালীতে (পেঙ্গু দ্বীপপুঞ্জ এবং চীনের মূল ভূখণ্ডের উপকূলের কিনমেন এবং মাতসু দ্বীপপুঞ্জ সহ) এবং দক্ষিণ চীন সাগরের কিছু দ্বীপ।

## প্রাকৃতিক সীমারেখা
তাইওয়ানের মোট ভূমির আয়তন , যা একে আয়তনে বেলজিয়াম এবং নেদারল্যান্ডসের মধ্যবর্তী আকারের করছে। এর উপকূলরেখার দৈর্ঘ্য । চীন প্রজাতন্ত্র তার উপকূল হতে  সামুদ্রিক এলাকা সহ মোট  এলাকাকে তার অর্থনৈতিক অঞ্চল হিসাবে দাবী করে এবং এর আঞ্চলিক সমুদ্রসীমার আয়তন ।

## ভূতত্ত্ব

আনুমানিক ৪ থেকে ৫ মিলিয়ন বছর আগে ফিলিপাইন সামুদ্রিক পাত এবং ইউরেশীয় পাতের মধ্যে সংগঠিত এক জটিল অভিসারী সংঘর্ষের ফলে তাইওয়ান দ্বীপ গঠিত হয়। ইউরেশিয়ান পাত ফিলিপাইন সামুদ্রিক পাতের নিচে গড়িয়ে যাচ্ছে বলে এর দৈর্ঘ্য পরিবর্তিত হচ্ছে।

## তথ্যসূত্র

## বহিঃসংযোগ

* 



বিষয়শ্রেণী:প্রশান্ত মহাসাগরের দ্বীপ
ভট্টদেব বিশ্ববিদ্যালয়

**ভট্টদেব বিশ্ববিদ্যালয়** আসামের বাজালি জেলার পাঠশালায় অবস্থিত একটি পাবলিক স্টেট ইউনিভার্সিটি যা *ভট্টদেব বিশ্ববিদ্যালয় আইন-২০১৭* দ্বারা প্রতিষ্ঠিত হয় আইনটি আসামের রাজ্যপাল ৭ই সেপ্টেম্বর ২০১৭ সালে পাস করেছিলেন। এটি বাজালি জেলার পাঠশালার বাজালি কলেজকে উন্নতি করে ভট্টদেব বিশ্ববিদ্যালয়ে রুপান্তরিত হয়েছিল। বিশ্ববিদ্যালয়টি শ্রী শ্রী ভট্টদেবের নামে নামকরণ করা হয়েছে। ভট্টদেব বিশ্ববিদ্যালয় ইউজিসির স্বীকৃতি প্রাপ্ত একটি সরকারি বিশ্ববিদ্যালয়। ইউজিসির আইন ১৯৫৬ এর ধারা ২২ এর অধীনে বিশ্ববিদ্যালয়টি ইউজিসি কর্তৃক নির্ধারিত ডিগ্রি প্রদানের ক্ষমতা তার নিজস্ব বিভাগ, সংবিধিবদ্ধ কলেজ এবং অধিভুক্ত কলেজের মাধ্যমে নিয়মিত পাঠদান পদ্ধতি সংশ্লিষ্ট বিধিবদ্ধ সংস্থার অনুমোদন পায়। ২০১৯ সালের ২৫ জুন প্রফেসর বিরঞ্চি কুমার দাসভট্টদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন।

## তথ্যসূত্র

বিষয়শ্রেণী:ভারতের সরকারি বিশ্ববিদ্যালয়
বিষয়শ্রেণী:আসামের বিশ্ববিদ্যালয়
বিষয়শ্রেণী:২০১৯-এ আসামে প্রতিষ্ঠিত
বিষয়শ্রেণী:বাজালী জেলা
বিষয়শ্রেণী:২০১৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ভারতের রাজ্য বিশ্ববিদ্যালয়
হরিহর (কবি)

**হরিহর** বা **হরীশ্বর** () ছিলেন খ্রিস্টীয় দ্বাদশ শতাব্দীর একজন কন্নড় কবি। অধুনা হাসান জেলার হালেবিডুর আদি নিবাসী হরিহর ছিলেন এক ‘করণিক’ (হিসাবরক্ষক) পরিবারের সন্তান। প্রথমে তিনি হৈসল রাজা প্রথম নরসিংহের (রাজত্বকাল: ১১৫২ – ১১৭৩ খ্রিস্টাব্দ) রাজসভায় হিসাবরক্ষকের কাজই শুরু করেন। পরবর্তীকালে তিনি হাম্পিতে চলে আসেন এবং সেখানে অনেকগুলি ধ্রুপদি গ্রন্থ রচনা করেন। তাঁর রচনাগুলির মধ্যে গদ্য-পদ্য মিশ্রিত ‘চম্পু’ শৈলীতে রচিত *গিরিজাকল্যাণ* কাব্যটি কন্নড় ভাষায় অন্যতম শ্রেষ্ঠ রচনা মনে করা হয়।

## তথ্যসূত্র

## গ্রন্থপঞ্জি
*
*
*
*
*
*
*
*
*

বিষয়শ্রেণী:কন্নড় কবি
বিষয়শ্রেণী:কর্ণাটকের ইতিহাস
বিষয়শ্রেণী:১২শ শতাব্দীর ভারতীয় কবি
বিষয়শ্রেণী:১৩শ শতাব্দীর ভারতীয় কবি
বিষয়শ্রেণী:১২শ শতাব্দীতে জন্ম
বিষয়শ্রেণী:১৩শ শতাব্দীতে মৃত্যু
বিষয়শ্রেণী:ভারতীয় পুরুষ কবি
রাঘবাঙ্ক

**রাঘবাঙ্ক** () ছিলেন খ্রিস্টীয় দ্বাদশ শতাব্দীর শেষভাগ ও ত্রয়োদশ শতাব্দীর প্রথম ভাগের হৈসল রাজসভার এক বিশিষ্ট কন্নড় কবি ও লেখক। মনে করা হয় যে, রাঘবাঙ্কই কন্নড় সাহিত্যে স্থানীয় ‘ষটপদী’ ছন্দটিকে জনপ্রিয় করে তুলেছিলেন। ষটপদী ছন্দে তাঁর লেখা *হরিশ্চন্দ্র কাব্য* রাজা হরিশ্চন্দ্রের জীবনী অবলম্বনে একটি ব্যাখ্যামূলক রচনা। এটিকে কন্নড় ভাষার অন্যতম গুরুত্বপূর্ণ ধ্রুপদি গ্রন্থ মনে করা হয়। রাঘবাঙ্ক ছিলেন দ্বাদশ শতাব্দীর প্রথম ভাগের বিশিষ্ট কন্নড় কবি হরিহরের ভ্রাতুষ্পুত্র এবং আশ্রিত। ষটপদী ছন্দের অস্তিত্ব রাঘবাঙ্কের আগেও কন্নড় সাহিত্যে থাকলেও রাঘবাঙ্কই এই সহজ ছন্দের ব্যবহারের জন্য শৈব ও বৈষ্ণব কবিদের বহু প্রজন্মকে অনুপ্রেরণা জুগিয়ে এসেছেন।

## তথ্যসূত্র

## গ্রন্থপঞ্জি
*
*
*
*
*
*

বিষয়শ্রেণী:কর্ণাটকের ইতিহাস
বিষয়শ্রেণী:কন্নড় কবি
বিষয়শ্রেণী:হৈসল সাম্রাজ্য
বিষয়শ্রেণী:১২শ শতাব্দীর ভারতীয় কবি
বিষয়শ্রেণী:১৩শ শতাব্দীর ভারতীয় কবি
বিষয়শ্রেণী:ভারতীয় পুরুষ কবি
শ্রবণবেলগোলা

**শ্রবণবেলগোলা** () হল ভারতের কর্ণাটক রাজ্যের হাসান জেলার চন্নরায়পতনের কাছে অবস্থিত একটি শহর। এই শহরের গোম্মতেশ্বর বাহুবলী মূর্তি জৈনধর্মের সর্বাপেক্ষা গুরুত্বপূর্ণ তীর্থস্থানগুলির অন্যতম। তলকডের পশ্চিম গঙ্গ রাজবংশের শাসনকালে এই শহর স্থাপত্য ও ভাস্কর্য শিল্পের শিখরে আরোহণ করে। কথিত আছে, জৈন সন্ন্যাস গ্রহণ করে খ্রিস্টপূর্ব ২৯৮ অব্দে চন্দ্রগুপ্ত মৌর্য এখানেই প্রয়াত হয়েছিলেন।

গোম্মতেশ্বর মূর্তি, অক্কন বসদি, চন্দ্রগুপ্ত বসদি, চামুণ্ডারায় বসদি, পার্শ্বনাথ বসদি ও অভিলেখগুলি ভারতীয় পুরাতত্ত্ব সর্বেক্ষণ কর্তৃক ‘শ্রবণবেলগোলা স্মারকমণ্ডলী’ নামে ‘আদর্শ স্মারক মনুমেন্ট’ তালিকাভুক্ত হয়েছে।

## তথ্যসূত্র

### উল্লেখপঞ্জি
* Karnataka State Gazetteer 1983
* 
* 
* 
*  
*  
*  
*  
*  
*  
*  
*  
*  
* 
*  
*  
*  
*  
*
*  
*  
*  
* 
* 

## বহিঃসংযোগ

* 
* The Bhattarakas of Shravanabelgola and Mudabidri
*  More About Shravanabelgola From Karnataka Tourism Department 
* Shravanabelgola Bahubali Mahamasthakabhisheka / Mahamastakabhisheka Mahotsava

বিষয়শ্রেণী:হাসান জেলার শহর
বিষয়শ্রেণী:পবিত্র শহর
বিষয়শ্রেণী:হাসান জেলার পর্যটন কেন্দ্র
বিষয়শ্রেণী:কর্ণাটকের জৈন মন্দির
বিষয়শ্রেণী:জৈন তীর্থস্থান
বিষয়শ্রেণী:পবিত্র নগরী
বিষয়শ্রেণী:হাসান জেলার দর্শনীয় স্থান
বিষয়শ্রেণী:১০ম শতাব্দীর জৈন মন্দির
পঞ্চকূট বসদি, কম্বদহল্লি

**পঞ্চকূট বসদি** হল ভারতের কর্ণাটক রাজ্যের মাণ্ড্য জেলায় অবস্থিত কম্বদহল্লি গ্রামের একটি জৈন মন্দির চত্বর। এটি দক্ষিণ ভারতীয় দ্রাবিড় স্থাপত্যশৈলীর পশ্চিম গঙ্গ ধারার অন্যতম শ্রেষ্ঠ নিদর্শন।

## তথ্যসূত্র

## উল্লেখপঞ্জি
* 
* 
* 
* 
*

## আরও দেখুন

* কর্ণাটকে জৈনধর্ম
* উত্তর কর্ণাটকে জৈনধর্ম
* তুলুনাড়ুতে জৈনধর্ম
* শ্রবণবেলগোলা

বিষয়শ্রেণী:কর্ণাটকের জৈন মন্দির
বিষয়শ্রেণী:পশ্চিম গঙ্গ রাজবংশ
বিষয়শ্রেণী:৮ম শতাব্দীর জৈন মন্দির
ভিনসেনজো

***ভিনসেনজো*** (; *Vincenzo*) একটি দক্ষিণ কোরিয়ার টেলিভিশন সিরিজ যা ২০২১ সালে টিভিএন -তে প্রচারিত হয়েছিল।

## অভিনয়ে
* সং জুং-কি - ভিনসেনজো ক্যাসানো / পার্ক জু-হিউং
* জন যেও-বিন - হং চা-ইয়ং
* ওকে থেকে-যেন - জং জুন-উ / জং হান-সিওক
* কিম যেও-জীন - ছ ময়ুঙ-হি
* ক্বক দোং-যেন - জং হান-সো

## তথ্যসূত্র

## বহিঃসংযোগ
*  
* 

বিষয়শ্রেণী:দক্ষিণ কোরিয়ার টেলিভিশন ধারাবাহিক
বিষয়শ্রেণী:২০২১-এ অভিষিক্ত দক্ষিণ কোরীয় টেলিভিশন ধারাবাহিক
বিষয়শ্রেণী:স্টুডিও ড্রাগনের টেলিভিশন ধারাবাহিক
বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক
বিষয়শ্রেণী:২০২১-এ সমাপ্ত দক্ষিণ কোরীয় টেলিভিশন ধারাবাহিক
স্টারশিপ এইচএলএস

**স্টারশিপ এইচএলএস** হল স্টারশিপ মহাকাশযানের একটি চন্দ্র ল্যান্ডার বৈকল্পিক। স্টারশিপ নিজেই ২০১০-এর দশকের মাঝামাঝি থেকে স্পেসএক্স দ্বারা ব্যক্তিগতভাবে অর্থায়িত উন্নয়নে রয়েছে, তবে ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশনের (নাসা) সাথে একটি চুক্তির অধীনে এইচএলএস (হিউম্যান ল্যান্ডিং সিস্টেম) বৈকল্পটি তৈরি করা হচ্ছে। ২০২১ সালের এপ্রিল মাসে সম্পূর্ণ ভাবে উন্নয়নের বা বিকাশের জন্য নির্বাচন নির্বাচিত হওয়ার সাথে তহবিল সহ প্রাথমিক চুক্তিবদ্ধ নকশার কাজ ২০২০ সালের মে মাসে শুরু হয়, যখন স্টারশিপ এইচএলএস'কে নাসা তাদের আর্টেমিস প্রোগ্রামের অংশ হিসাবে সম্ভবত ২০২৪ সালের প্রথম দিকে "প্রথম নারী ও পরবর্তী পুরুষ"কে চাঁদে নিয়ে যাওয়ার জন্য নির্বাচিত করে।

স্টারশিপ এইচএলএস-এর উন্নয়ন ও উৎপাদন এবং ক্রুবিহীন প্রদর্শন মিশন ও একটি ক্রুসহ চন্দ্র অবতরণ নামে দুটি উড়ান পরিচালনা করার জন্য নাসা স্পেসএক্সের সাথে ২.৮ বিলিয়ন মার্কিন ডলারের চুক্তি স্বাক্ষর করে। ভবিষ্যতে আর্টেমিস অভিযানের জন্য অবতরণ করার পরিকল্পনাও করা হয়েছে। স্টারশিপ এইচএলএস-এর উদ্দেশ্য নাসা ওরায়ন মহাকাশযান বা নাসা লুনার গেটওয়ে মহাকাশ স্টেশনের মাধ্যমে চন্দ্র কক্ষপথে ডক করা, যাতে চন্দ্রপৃষ্ঠে অবতরণের পূর্বে যাত্রীদের নিয়ে যাওয়া ও আরোহণের পরে তাদের ফিরিয়ে দেওয়া সম্ভব হয়।

যেহেতু স্টারশিপ এইচএলএস স্টারশিপ মহাকাশযানের অন্যান্য সংস্করণের মতো পৃথিবীতে ফিরে আসবে না, তাই এটির তাপ ঢাল নেই বা পৃথিবীর বায়ুমণ্ডলে পুনরায় প্রবেশের জন্য স্টারশিপের অন্যান্য সংস্করণে ব্যবহৃত ব্লাড ফ্ল্যাপও নেই। চাঁদে অবতরণের জন্য, স্টারশিপ এইচএলএস চন্দ্র পৃষ্ঠ থেকে চূড়ান্ত অবতরণ ও টেকঅফের জন্য ব্যবহৃত ল্যান্ডিং থ্রাস্টারের পরিপূরক দিয়ে সজ্জিত।

## ইতিহাস

স্পেসএক্স স্টারশিপের নকশাটি প্রাথমিকভাবে ২০১০-এর দশকের গোড়ার দিকে একটি মহাকাশযান হিসেবে ধারণা করা হয়, যা স্পেসএক্সের প্রধান নির্বাহী এলন মাস্কের পরামর্শে ২০১১ সাল থেকে মঙ্গল গ্রহের মানব বসতি স্থাপনের প্রচেষ্টার জন্য তৈরি করা হয়, প্রথম বসতি স্থাপন ২০২০-এর দশকের মাঝামাঝি সময়ের আগে সম্ভব নয়।

সুযোগ-সুবিধা ২০১৬ সালের মধ্যে কিছুটা বিস্তৃত হয়ে উঠল, যখন এলন মাস্ক বুঝতে পারলেন যে উচ্চ স্তরের নকশা স্পেসএক্স স্টারশিপ যানের জন্য কাজ করছে, যা বৈকল্পিক ভ্রমণের জন্য অনুমোদিত হবে, সেই সাথে সাধারণত গ্রহভ্রমণের জন্য উপযুক্ত হবে এবং বায়ুমণ্ডল বিশিষ্ট ও বায়ুমণ্ডলবিহীন উভয় গ্রহে কাজ করতে পারে। অবশ্য চাঁদের গন্তব্যের উড়ানগুলির জন্য এলন মাস্কের বিশেষ কোন পরামর্শে প্রদান করেননি এবং তিনি বিশেষভাবে বলেছিলেন যে চাঁদের গন্তব্য মঙ্গল গ্রহের পথে প্রয়োজনীয় পদক্ষেপ ছিল না।

স্পেসএক্স স্টারশিপের প্রাথমিক নির্মাণ সামগ্রী হিসাবে ২০১৮ সালের শেষের দিকে স্টেইনলেস স্টিলকে নির্দিষ্ট করা হয়—কার্বন কম্পোজিট উপকরণ থেকে পাথফাইন্ডার হার্ডওয়্যার তৈরির প্রায় এক বছর পর—এবং তরল মিথেন ও তরল অক্সিজেন ট্যাঙ্কের জন্য চাপবাহী পাত্র নির্মাণ সহ প্রাথমিক পরীক্ষা নিবন্ধের উৎপাদন ২০১৯ সালের প্রথম দিকে শুরু হয়।

## তথ্যসূত্র

বিষয়শ্রেণী:আর্টেমিস কর্মসূচি
বিষয়শ্রেণী:পণ্যবাহী মহাকাশযান
বিষয়শ্রেণী:মনুষ্যবাহী মহাকাশযান
বিষয়শ্রেণী:স্পেসএক্স স্টারশিপ
বিষয়শ্রেণী:স্পেসএক্স মহাকাশযান
বিষয়শ্রেণী:ভিটিভিএল রকেট
বিষয়শ্রেণী:স্পেস এক্স স্টারশিপ
আলেকসান্দ্রা পাৎস্কেভিচ

**আলেকসান্দ্রা ভিয়াচেস্লাভোভনা পাৎস্কেভিচ** (; জন্ম: ৪ নভেম্বর ১৯৮৮) হলেন সমলয় সাঁতারের একজন রুশ প্রতিযোগী। তিনি ২০১২ গ্রীষ্মকালীন অলিম্পিক এবং ২০১৬ গ্রীষ্মকালীন অলিম্পিকে নারীদের দলগত প্রতিযোগিতায় একটি স্বর্ণপদক জয়লাভ করেছেন এবং ২০২১ সালের ১লা জানুয়ারি তারিখে সমলয় সাঁতারের জন্য অবসর ঘোষণার কথা জানিয়েছিলেন। ২০১৯ সালের ১লা নভেম্বর তারিখে একই দিনে বিশেষ অলিম্পিক সংগঠনের জন্য কাজ শুরু করেছেন।

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অলিম্পিক স্বর্ণপদক বিজয়ী রুশ
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:রুশ সমলয় সাঁতারু
বিষয়শ্রেণী:২০১২ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী
বিষয়শ্রেণী:সমলয় সাঁতারে অলিম্পিক পদক বিজয়ী
বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১৩ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০০৯ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২১শ শতাব্দীর রুশ নারী ক্রীড়াবিদ
সমলয় সাঁতার

**সমলয় সাঁতার** (মার্কিন ইংরেজিতে **synchronized swimming** বা **সিঙ্ক্রোনাইজড সাঁতার**) বা **আর্টিস্টিক সাঁতার** হলো সাঁতার, নৃত্য এবং জিমন্যাস্টিকের সঙ্গীতের সাথে একটি হাইব্রিড ফর্ম, যা সাঁতারুদের সমন্বয়ে একটি সিঙ্ক্রোনাইজড রুটিন (একক, দ্বৈত, ত্রয়ী, মিশ্র ডুয়েট, ফ্রি টিম, ফ্রি কম্বিনেশন, এবং হাইলাইট)। সমলয় সাঁতার আন্তর্জাতিকভাবে ফিনা দ্বারা পরিচালিত হয়, এবং ১৯৮৪ সাল থেকে গ্রীষ্মকালীন অলিম্পিক কার্যক্রম এর ​অংশ।

সমলয় সাঁতার উন্নত পানির দক্ষতা, দুর্দান্ত শক্তি, ধৈর্য, ​​নমনীয়তা, অনুগ্রহ, শৈল্পিকতা এবং সুনির্দিষ্ট সময়, সেইসাথে পানির নিচে উল্টোদিকে ব্যতিক্রমী শ্বাস নিয়ন্ত্রণ করে। প্রতিযোগীরা তাদের শক্তি, নমনীয়তা এবং কঠিন রুটিন সম্পাদনের জন্য প্রয়োজনীয় বায়বীয় ধৈর্য প্রদর্শন করে। সাঁতারু বিচারকদের জন্য দুটি রুটিন সম্পাদন করে, একটি প্রযুক্তিগত এবং একটি বিনামূল্যে, পাশাপাশি বয়সের রুটিন এবং পরিসংখ্যান। সমলয় সাঁতার একটি পৃথক এবং দলগত খেলা। সাঁতারুরা পরিসংখ্যানের সময় পৃথকভাবে প্রতিযোগিতা করে, এবং তারপর রুটিনের সময় একটি দল হিসাবে। পরিসংখ্যানগুলি দক্ষতা এবং অবস্থানের সংমিশ্রণে গঠিত যা প্রায়শই নিয়ন্ত্রণ, শক্তি এবং নমনীয়তার প্রয়োজন হয়। প্রতিযোগিতার এই অংশের জন্য সাঁতারুদের পৃথকভাবে স্থান দেওয়া হয়। রুটিন টিমওয়ার্ক এবং সিঙ্ক্রোনাইজেশন জড়িত। এটি সংগীতে কোরিওগ্রাফি করা হয় এবং প্রায়ই একটি থিম থাকে।

## আরোও দেখুন
*সাঁতার (ক্রীড়া)
*ওয়াটার পোলো

## তথ্যসূত্র

বিষয়শ্রেণী:সমলয় সাঁতার
বিষয়শ্রেণী:গ্রীষ্মকালীন অলিম্পিক ক্রীড়া
বিষয়শ্রেণী:দলগত ক্রীড়া
বিষয়শ্রেণী:অ্যাকুয়াটিক্স
বিষয়শ্রেণী:নারীদের ক্রীড়া
ওভারসিস ওয়ারিয়র্স

**ওভারসিস ওয়ারিয়র্স** () একটি পাকিস্তানি পেশাদার টি-২০ ফ্র্যাঞ্চাইজি ক্রিকেট দল, যেটি বর্তমানে কাশ্মীর প্রিমিয়ার লিগে প্রতিযোগিতা করছে। দলটির বর্তমানে অধিনায়ক ইমাদ ওয়াসিম, কোচ পাকিস্তানের সাবেক ক্রিকেটার মোশতাক আহমেদ এবং সহকারী কোচ উমর গুল। এই দলটি প্রিমিয়ার লীগে কাশ্মীরি প্রবাসীদের প্রতিনিধিত্ব করছে। কাশ্মীর প্রিমিয়ার লীগের প্রথম আসরে তারা ১ম এলিমিনেটরে পৌঁছায়, কিন্তু মিরপুর রয়্যালসের কাছে হেরে ছিটকে যায়।

## তথ্যসূত্র

বিষয়শ্রেণী:পাকিস্তানে ক্রিকেট
বিষয়শ্রেণী:পেশাদার ক্রিকেট লিগ
বিষয়শ্রেণী:কাশ্মীর প্রিমিয়ার লিগ
বিষয়শ্রেণী:পাকিস্তানের ক্রিকেট দল
কিনু মল্ল

**কিনু মল্ল** ছিলেন মল্লভূমের চতুর্থ রাজা। তিনি ৭৩৩ থেকে ৭৪২ খ্রিস্টাব্দ পর্যন্ত শাসন করেছিলেন।

## ইতিহাস
৭৩৩ সালে কিনু মল্ল ইন্দ্রহংসের (বর্তমানে সিন্ধু নামে পরিচিত) রাজাকে পরাজিত করেন এবং মল্লরাজ্য প্রসারিত করেন।

## তথ্যসূত্র

		
## উৎস
* 

বিষয়শ্রেণী:মল্ল রাজা
বিষয়শ্রেণী:মল্লভূমের রাজা
বিষয়শ্রেণী:৮ম শতাব্দীর ভারতীয় রাজশাসক
উসমানীয় তুর্কি বর্ণমালা

[থাম্ব|ছাপিত উসমানীয় তুর্কিতে ''[সিয়ের-ই-নেবি* (১৮৩২) এর প্রথম পাতা।]]
*'উসমানীয় তুর্কি বর্ণমালা''' হলো উসমানীয় তুর্কি ভাষার জন্য ব্যবহৃত একটি আবজাদ লিখন ব্যবস্থা। তুরস্কে উসমানীয় খিলাফতের শাসনামলে ফার্সি লিপির আদলে এটি গড়ে উঠে। ১৯২৩ সালে তুরস্কের স্বাধীনতার পর দেশটির প্রথম প্রেসিডেন্ট আধুনিক তুরস্কের জনক নামে খ্যাত মুস্তাফা কেমাল আতাতুর্ক তাঁর বিভিন্ন সংস্কারমূলক কর্মসূচির অংশ হিসাবে ১৯২৮ সালে উসমানীয় তুর্কি বর্ণমালাকে আধুনিক লাতিন লিপি দ্বারা প্রতিস্থাপন করে দেন। বর্তমানে উসমানীয় তুর্কি বর্ণমালার কোনো ব্যবহার নেই।

## বর্ণ

## আরও দেখুন
* উসমানীয় তুর্কি ভাষা
* তুর্কি বর্ণমালা
## তথ্যসূত্র

বিষয়শ্রেণী:আরবি বর্ণমালা
বিষয়শ্রেণী:ফারসি বর্ণমালা
বিষয়শ্রেণী:উসমানীয় সংস্কৃতি
বিষয়শ্রেণী:তুর্কি ভাষা
কানু মল্ল

**কানু মল্ল** ছিলেন মল্লভূমের ষষ্ঠ রাজা। তিনি ৭৫৭ থেকে ৭৬৪ খ্রিস্টাব্দ পর্যন্ত শাসন করেছিলেন। তিনি কাউ মল্ল এবং কালু মল্ল নামেও পরিচিত ছিলেন।

## ইতিহাস
কানু মল্ল কাকতিয়া রাজ্যের কাকতীয় রাজাকে (বর্তমানে পাত্রসায়ের) পরাজিত করেন এবং মল্লভূমের সীমানা বাড়ান।

## তথ্যসূত্র

## উৎস
* 

বিষয়শ্রেণী:মল্ল রাজা
বিষয়শ্রেণী:মল্লভূমের রাজা
বিষয়শ্রেণী:৮ম শতাব্দীর ভারতীয় রাজশাসক
খড়্গ মল্ল

**খড়্গ মল্ল** ছিলেন মল্লভূমের দ্বাদশ রাজা। তিনি ৮৪১ থেকে ৮৬২ খ্রিস্টাব্দ পর্যন্ত শাসন করেছিলেন।

## ইতিহাস
খড়্গ মল্লর সেনাবাহিনী জয় করার পর তার নামে খড়্গপুর শহরের নামকরণ করা হয়েছিল।

## তথ্যসূত্র

## উৎস

* 
* 

বিষয়শ্রেণী:মল্ল রাজা
বিষয়শ্রেণী:মল্লভূমের রাজা
বিষয়শ্রেণী:৯ম শতাব্দীর ভারতীয় রাজশাসক
যাদব মল্ল

**যাদব মল্ল** মল্লভূমের চতুর্দশ রাজা ছিলেন। তিনি ৯০৬ থেকে ৯১৯ খ্রিস্টাব্দ পর্যন্ত শাসন করেছিলেন।

## তথ্যসূত্র

বিষয়শ্রেণী:মল্ল রাজা
বিষয়শ্রেণী:মল্লভূমের রাজা
বিষয়শ্রেণী:১০ম শতাব্দীর ভারতীয় রাজশাসক
এফডুপ্স

**এফডুপ্স** হল একটি প্রোগ্রাম যা আদ্রিয়ান লোপেজ কর্তৃক ডুপ্লিকেট ফাইলের জন্য ডিরেক্টরি স্ক্যান করার জন্য লেখা।  এটি ডুপ্লিকেট ফাইলগুলির তালিকা তৈরি করার, অপসারণ করার বা মূল কপির দিকে নির্দেশ করা হার্ডলিঙ্ক দিয়ে প্রতিস্থাপন করার উপায় প্রদান করে। এটি প্রথমে ফাইলের মাপ, আংশিক এমডি৫ স্বাক্ষর, পূর্ণ এমডি৫ স্বাক্ষর তুলনা করে এবং তারপর যাচাইকরণের জন্য প্রতিটি বাইট তুলনা করে।

এফডুপ্স সিতে লেখা এবং এমআইটি লাইসেন্সের অধীনে প্রকাশিত হয়।

## তথ্যসূত্র

বিষয়শ্রেণী:এমআইটি লাইসেন্স ব্যবহারকৃত সফটওয়্যার
বিষয়শ্রেণী:ইউনিক্স ফাইলসিস্টেম সম্পর্কিত সফটওয়্যার
মালদ্বীপ জাতীয় ফুটবল স্টেডিয়াম

**মালদ্বীপ জাতীয় ফুটবল স্টেডিয়াম** (; এছাড়াও **রাসমি ধান্দু স্টেডিয়াম** নামে পরিচিত) হলো মালদ্বীপের মালেতে অবস্থিত একটি বহুমুখী স্টেডিয়াম। এটি অধিকাংশ সময় দিভেহি প্রিমিয়ার লিগ, এফএএম কাপ এবং আন্তর্জাতিক ম্যাচের ফুটবল ম্যাচের জন্য ব্যবহৃত হয়। এই স্টেডিয়ামে ১১,৮৫০ জন দর্শক একত্রে খেলা উপভোগ করতে পারে। ২০১৪ এএফসি চ্যালেঞ্জ কাপের জন্য একটি গণমাধ্যম বাক্সসহ বেশ কিছু সুবিধা হালনাগাদ করার জন্য এই স্টেডিয়ামটি সংস্কার করা হয়েছে এবং জাতীয় ফুটবল স্টেডিয়াম হিসাবে পুনরায় নামাঙ্কিত করা হয়েছে।

## তথ্যসূত্র

বিষয়শ্রেণী:মালদ্বীপের ফুটবল মাঠ
বিষয়শ্রেণী:বহুমুখী স্টেডিয়াম
ব্রায়ান মোয়া

**ব্রায়ান হোসে ভেলাস্কেস মোয়া** (; জন্ম: ১৯ অক্টোবর ১৯৯৩; **ব্রায়ান মোয়া** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে অ্যাঙ্গোলার পেশাদার ফুটবল লিগের শীর্ষ স্তর জিরাবোলার ক্লাব প্রিমেইরো দে আগোস্তো এবং হন্ডুরাস অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।

২০২১ সালে, মোয়া হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। এরপূর্বে ২০১৯ সালে তিনি হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৫ ম্যাচে ২টি গোল করেছেন। দলগতভাবে, মোয়া এপর্যন্ত ২টি শিরোপা জয়লাভ করেছেন, যার উভয়ই ওলিম্পিয়ার হয়ে জয়লাভ করেছেন।

## প্রারম্ভিক জীবন
ব্রায়ান হোসে ভেলাস্কেস মোয়া ১৯৯৩ সালের ১৯শে অক্টোবর তারিখে হন্ডুরাসের সান আন্তোনিও দে ওরিয়েন্তেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মোয়া জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরীয় ফুটবলার
বিষয়শ্রেণী:জিরাবোলার খেলোয়াড়
বিষয়শ্রেণী:অ্যাঙ্গোলায় প্রবাসী ফুটবলার
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
জয় মল্ল

**জয় মল্ল** ছিলেন মল্লভূমের (মল্ল রাজবংশ) প্রতিষ্ঠাতা আদি মল্লের পুত্র এবং মল্লভূমের দ্বিতীয় রাজা।

## ইতিহাস
চন্দের (২০০৪) মতে, আদি মল্ল ৬৯৪ খ্রিস্টাব্দ থেকে ৭১০ খ্রিস্টাব্দ পর্যন্ত ষোল বছর রাজপ্রাসাদে রাজত্ব করেছিলেন। তার মৃত্যুর পর তার ছেলে জয় মল্ল রাজা হন।

জয় মল্ল তার সাহসিকতা এবং সামরিক দক্ষতার জন্যও বিখ্যাত ছিলেন, যা অনুমিতভাবে তার বাবার অনুরূপ ছিল।

## তথ্যসূত্র

## উৎস

* 
* O’Malley, L.S.S., ICS, Bankura, Bengal District Gazetteers, pp.&nbsp;21–46(24), 1995 reprint, first published 1908, Government of West Bengal

বিষয়শ্রেণী:মল্ল রাজা
বিষয়শ্রেণী:মল্লভূমের রাজা
বিষয়শ্রেণী:৮ম শতাব্দীর ভারতীয় রাজশাসক
শূর মল্ল

**শূর মল্ল** মল্লভূমের অষ্টম রাজা ছিলেন। তিনি ৭৭৫ থেকে ৭৯৫ খ্রিস্টাব্দ পর্যন্ত শাসন করেছিলেন। তিনি সুর মল্ল নামেও পরিচিত পরিচিত ছিলেন।

## ইতিহাস
শূর মল্ল মেদিনীপুরের বাগদি এলাকা জয় করেন এবং এটিকে মল্লভূমের অন্তর্ভুক্ত করেন।

## তথ্যসূত্র

## উৎস

* 

বিষয়শ্রেণী:মল্ল রাজা
বিষয়শ্রেণী:মল্লভূমের রাজা
বিষয়শ্রেণী:৮ম শতাব্দীর ভারতীয় রাজশাসক
মুজাফফারাবাদ ক্রিকেট স্টেডিয়াম

**মুজাফফারাবাদ ক্রিকেট স্টেডিয়াম** (; **নরোল ক্রিকেট স্টেডিয়াম** অথবা **এমসিএস** নামেও পরিচিত) হলো পাকিস্তান নিয়ন্ত্রিত আজাদ কাশ্মীরের মুজাফফারাবাদে অবস্থিত একটি আন্তর্জাতিক ক্রিকেট স্টেডিয়াম। কাশ্মীর প্রিমিয়ার লীগের প্রথম আসরের সবগুলো খেলা এই ভেন্যুতে অনুষ্ঠিত হয়েছে।

পাকিস্তানে কোভিড-১৯ মহামারীর কারণে প্রায় ২,৫০০ দর্শক কেপিএল ২০২১-এ স্টেডিয়ামে বসে খেলা দেখার অনুমতি পেয়েছে।

## তথ্যসূত্র

## বহিঃসংযোগ
*পিসিবি প্রোফাইল 
*ক্রিকইনফো প্রোফাইল
*ক্রিকেটআর্কাইভ প্রোফাইল

বিষয়শ্রেণী:পাকিস্তানের ক্রিকেট মাঠ
বিষয়শ্রেণী:আজাদ কাশ্মীরের ভবন ও স্থাপনা
বিষয়শ্রেণী:আজাদ কাশ্মীরে ক্রীড়া
ভিক্টরস ওয়ে

**ভিক্টরস ওয়ে** (পূর্বনাম **ভিক্টোরিয়াস ওয়ে**), রাউন্ডউড, কাউন্টি উইকলো, আয়ারল্যান্ডের কাছাকাছি অবস্থিত, একটি ব্যক্তি মালিকানাধীন ধ্যান বাগান যা এতে স্থাপিত কালো গ্রানাইট ভাস্কর্যগুলোর জন্য প্রসিদ্ধ। এই পার্কের ৯-হেক্টর জমিতে ছোট ছোট হ্রদ এবং বনাঞ্চল রয়েছে।

প্রায় ২২ একর জায়গা জুড়ে ছড়ানো এই পার্কে বিগ্রহের মূর্তিগুলো ভারতের মহাবলীপুরমের ভাস্কর্য শিল্পীদের দ্বারা পাথর কেটে তৈরিকৃগ। পার্কটিতে ভগবান শিব, গণেশ ও অন্যান্য হিন্দু দেবতাদের মূর্তি দেখতে পাওয়া যায়।

## পার্ক
২০১৫ সালে পার্কটি ভিক্টোরিয়াস ওয়ে হিসাবে বন্ধ করে দিয়েছিল কারণ মালিকের বক্তব্য ছিল "খুব বেশি দিন-ট্রিপার আসার ফলে এটি বাচ্চাদের সাথে পিতামাতার জন্য একটি মজাদার পার্কে পরিণত হয়েছিল। এটি ২৮ বছরেরও বেশি সময় ধরে একটি মননশীল বাগান হিসাবে ডিজাইন করা হয়েছিল।" কিন্তু তারপর ১৫ এপ্রিল ২০১৬ তার নতুন নাম ভিক্টরস ওয়ে এর অধীনে  নতুন বয়স সীমাবদ্ধতা এবং উচ্চতর প্রবেশ ফি সহ এটি পুনরায় চালু করা হয়।

গ্রীষ্মকালে পার্কটি জনসাধারণের জন্য উন্মুক্ত।  প্রবেশদ্বারের একটি ফলক বলে যে পার্কটি ক্রিপ্টোগ্রাফার অ্যালান টুরিং কে উৎসর্গ করা হয়েছে।
## ভাস্কর্য
পার্কের বেশিরভাগ মূর্তি কালো গ্রানাইট দিয়ে তৈরি, কিছু ব্রোঞ্জের এবং উচ্চতা ১.৫ মিটার থেকে ৪.৯ মিটার পর্যন্ত। প্রবেশদ্বারের প্রথম কাঠামোটি যোনি দাঁতের ধারণার উপর ভিত্তি করে একটি ভাস্কর্যযুক্ত সুড়ঙ্গ।  পার্কে যোগ করা প্রথম মূর্তি ছিল উপবাসী বুদ্ধ।

আটটি মূর্তি গণেশকে উৎসর্গ করা হয়েছে, যা হাতির দেবতাকে নাচ, পড়া এবং বাদ্যযন্ত্র বাজানো দেখায়।  সমস্ত গণেশ ভাস্কর্য ভারতের তামিলনাড়ুতে তৈরি করা হয়েছিল এবং প্রত্যেকটি তৈরি করতে বছরে পাঁচজন কারিগর লাগত।


File:Victor's Way - Fasting Buddha.jpg|উপবাসী বুদ্ধ - পার্কে প্রথম মূর্তি
File:Victor's Way Sculpture Tunnel.jpg|ভিক্টরস ওয়ের প্রবেশদ্বার
File:(1) Lord Shiva - Victoria's Way Ireland.jpg|ভগবান শিব
File:Victor's Way - Band of Ganeshas.jpg|গণেশের দল
File:Victor's Way - Ganesh's buddy.jpg|গণেশের বন্ধু


## মালিকানা

## তথ্যসূত্র

## বহিঃসংযোগ
* Current Official Homepage of Victor's Way
* Previous Official Homepage of Victor's Way 
* Victor and his magical garden -- The Irish Independent, 2 June 2004

বিষয়শ্রেণী:কাউন্টি উইকলোতে উদ্যান